આપણા ધર્મ જીવનના મૂળિયાં ઘણાં ઊંડા છે. આપણું સામાજિક – ધાર્મિક જીવન ફરી સજવન કરવું પડશે. આપણો જમાનો આપણી વ્યાપક આદતો પ્રમાણે નવસર્જનથી આપણે શણગારવો રહ્યો. એના માટે આપણા તહેવારો ઉત્તમ માધ્યમ છે. શાસ્ત્રોમાં દરેક તહેવારનું માહાત્મ્ય અને કથા આપેલા છે. કાકાસાહેબ કાલેલકરે નોંધ્યું છે કે, દિવાળી એ ગૃહસ્થાશ્રમી તહેવાર છે. તેને સર્વ કોઈ ધામધૂમથી અને ઉત્સાહથી ઉજવે છે. દિવાળીમાં ઘરનાં બધાં કુટુંબીજનો ભેગાં થાય.